APSTIPRINĀTS

ar Rīgas Stradiņa universitātes rektora

05.04.2011. rīkojumu Nr.: 2-3/149

GROZĪTS

ar Rīgas Stradiņa universitātes rektora

\_\_\_\_\_\_ rīkojumu Nr.: \_\_\_\_\_

*Saskaņā ar Augstskolu likuma 4.panta trešās daļas 4.punktu un*

*52.panta otrās daļas 4.punktu*

**Rīgas Stradiņa universitātes**

**Kultūrizglītības stipendijas nolikums**

*Rīgas Stradiņa universitātes (turpmāk tekstā – RSU) Kultūrizglītības stipendija (turpmāk – Kultūrizglītības stipendija)**ir izveidota, lai finansiāli atbalstītu RSU māksliniecisko kolektīvu jauktā kora „Rīga” un tautas deju ansambļa „Ačkups” dalībniekus, kuri spēj sekmīgi apvienot un uzturēt gan studiju, gan mākslinieciskā snieguma līmeni. Stipendijas piešķir tikai sekmīgākajiem un talantīgākajiem dalībniekiem, kas ir RSU studenti.*

*RSU jauktajam korim „Rīga” un tautas deju ansamblim „Ačkups” ir senas tradīcijas RSU – tie abi ir dibināti 1951.gadā. Koris tā pastāvēšanas laikā ir guvis ievērojamus sasniegumus un arī godalgotās vietas ne tikai Latvijā, bet arī ārzemēs izpildot ne tikai Latvijas mākslinieku, bet arī starptautiski atzītu mākslinieku (Pols Makartnijs u.c.) skaņdarbus un pirmatskaņojumus Baltijas valstīs. Savukārt, tautas deju ansamblis regulāri piedalās ne tikai lielākajos Latvijas deju pasākumos – ieskaitot arī dalību Dziesmu un deju svētkos, bet arī ārzemēs - ikgadēja dalība Eiropas valstu dziesmu un deju festivālā “Europeade” u.c.*

1. **STIPENDIJAS MĒRĶIS**
	1. Kultūrizglītības stipendijas mērķis ir finansiāli atbalstīt talantīgus RSU māksliniecisko kolektīvu - jauktā kora „Rīga” un tautas deju ansambļa „Ačkups”, dalībniekus, RSU studentus, piešķirot šajā Nolikumā paredzētās stipendijas.
2. **PRASĪBAS PRETENDENTIEM**
	1. Uz Kultūrizglītības stipendijām var pretendēt RSU studējošie, kuri ir RSU jauktā kora „Rīga” vai tautas deju ansambļa „Ačkups” dalībnieki.
3. **STIPENDIJAS PIEŠĶIRŠANAS KRITĒRIJI**
	1. Kultūrizglītības stipendijas var saņemt pretendenti, kuri ir gan sekmīgi, gan uztur augstu mākslinieciskā snieguma līmeni, kā arī izpilda šajā Nolikumā definētos pienākumus.
	2. Kultūrizglītības stipendijas pretendentam pieteikšanās brīdī, kā arī tās saņēmējam visā Kultūrizglītības stipendijas saņemšanas laikā jābūt sekmīgam un bez akadēmiskiem parādiem. Atbilstība šīm prasībām tiek noteikta, ievērojot RSU Studiju reglamentu. Atbilstības precizēšanai RSU Kultūrizglītības un sporta stipendijas komisija (turpmāk - **Komisija**) var lūgt RSU Mācību departamenta vērtējumu.
	3. Kultūrizglītības stipendijas pretendentiem vidējā atzīme par iepriekšējo semestri (skatīt arī Nolikuma 6.2.2.punktu) nevar būt zemāka par 7 ballēm.
	4. Par pretendenta atbilstību, t. sk., vadoties no saņemto pieteikumu satura, lemj Komisija.
	5. Kultūrizglītības stipendijai var pieteikties arī tie studējošie, kuri jau saņem cita veida stipendijas.
4. **STIPENDIJAS IZMAKSAS LAIKA POSMS**
	1. Kultūrizglītības stipendija var tikt piešķirta uz laika periodu līdz vienam akadēmiskajam gadam (desmit kalendārajiem mēnešiem). Ja pretendentam šī stipendija tiek piešķirta uz laika posmu ilgāku par sešiem kalendārajiem mēnešiem, Komisija veic pretendenta atbilstības izvērtēšanu konkrētajai stipendijai pēc sešiem kalendārajiem mēnešiem. Kultūrizglītības stipendija netiek izmaksāta par jūlija un augusta mēnešiem.
	2. Kultūrizglītības stipendijas izmaksa tiek izbeigta, ja stipendiāts (Kultūrizglītības stipendijas saņēmējs) zaudē atbilstību piešķiršanas kritērijiem, tajā skaitā, nenodrošina savu kvalitatīvu dalību regulāros nodarbību (*RSU jauktā kora „Rīga”* un/vai *RSU tautas deju ansambļa „Ačkups”*) apmeklējumos, ko apstiprina kolektīva vadītāja iesniegums.
5. **STIPENDIJAS APMĒRS UN IZMAKSAS KĀRTĪBA**

5.1. Kultūrizglītības stipendiju izmaksā RSU, balstoties uz Komisijas lēmumu. Kultūrizglītības stipendijai, balstoties uz norādīto lēmumu un atbilstoši RSU noslēgtajām vienošanās var būt arī cits izmaksātājs. Šādā gadījumā Stipendiāts:

* + 1. apņemas nepieciešamības gadījumā iesniegt papildus dokumentāciju;
		2. piekrīt fizisko personu datu nodošanai attiecīgajai trešajai personai, ciktāl tā nepieciešama stipendijas izsniegšanas procesa administrēšanai.
	1. Kultūrizglītības piešķirto stipendiju izmaksā ik mēnesi šī nolikuma 4.1. punktā norādītajā laika posmā.
	2. Izmaksas tiek veiktas uz saņēmēja bankas kontu, kas norādīts pretendenta iesniegtajā *Kultūrizglītības stipendijas pieteikšanās iesniegumā* (skat. pielikumu Nr.1).
	3. Kultūrizglītības stipendijas apmēru nosaka RSU Darba samaksas komisija, kas šo summu var grozīt atbilstoši lēmuma pieņemšanas brīdī pieejamiem finanšu līdzekļiem.
1. **PIETEIKŠANĀS UN IZVIRZĪŠANAS KĀRTĪBA STIPENDIJAS KONKURSAM**
	1. Pieteikšanos Kultūrizglītības stipendijām izsludina Komisija.
	2. Pēc pieteikšanās izsludināšanas pretendenti iesniedz Komisijā:
		1. atbilstoši aizpildītu *Kultūrizglītības stipendijas pieteikšanās iesniegumu* (skat. pielikumu Nr.1), nodrošinot arī attiecīgā kolektīva vadītāja parakstu šajā iesniegumā;
		2. RSU Mācību departamenta apliecinātu iepriekšējā semestra sekmju izrakstu ar vidējo atzīmi, kas apliecina viņa/-as sekmības atbilstību stipendijas piešķiršanas kritērijiem;
		3. pretendents pēc saviem ieskatiem var iesniegt citus dokumentus, kas var palīdzēt izvērtēt viņa iesniegumu, piemēram, par savām sabiedriskajām aktivitātēm šī nolikuma 1.1.punktā norādītajā korī vai ansamblī;
		4. Komisija nepieciešamības gadījumā ir tiesīga pieprasīt papildus dokumentus, informāciju vai uzaicināt pretendentu uz interviju.
2. **STIPENDIĀTU PIENĀKUMI**
	1. Stipendiātam ir pienākums:
		1. Kultūrizglītības stipendijas saņemšanas laikā saglabāt atbilstību stipendijas piešķiršanas kritērijiem, par neatbilstību nekavējoties informēt Komisiju, kas pārtrauc stipendijas izmaksu;
		2. studēt sekmīgi, bez akadēmiskiem parādiem un ar priekšzīmīgu uzvedību, ievērot LR normatīvos aktus un RSU iekšējos normatīvos aktus (t.sk. RSU noteikto studiju iekšējo kārtību, Studiju reglamentu), RSU Sabiedrisko attiecību nodaļas norādījumus, kas noteikti atbilstoši RSU stratēģijai mērķus, kā arī ievērot Komisijas norādījumus.
	2. Gadījumā, ja stipendiāts izmanto akadēmisko atvaļinājumu, kļūst nesekmīgs, nepilda studiju plānā noteiktās saistības, sniedz nepatiesu informāciju vai rodas citi apstākļi, kas nav savienojami ar turpmāku stipendijas saņemšanu vai stipendijas izsniegšanas mērķi, viņam/-ai jāinformē par to Komisija.
	3. Ja stipendiātam ir studiju pārtraukums, stipendija netiek izmaksāta. Pēc atgriešanās no studiju pārtraukuma stipendiātam stipendijas saņemšanai Komisijā jāiesniedz šī nolikuma 6.2. punktā norādītie dokumenti.
	4. Stipendiātiem ir pienākums ar savu dalību RSU pašdarbības kolektīvos un savu uzvedību veicināt RSU, kā arī attiecīgi RSU jauktā kora „Rīga” vai RSU tautas deju ansambļa „Ačkups” pozitīvu atpazīstamību gan Latvijā, gan aiz tās robežām. Stipendijas saņemšanas periodā pēc Komisijas uzaicinājuma jāpiedalās vismaz vienā sabiedriskajā aktivitātē, kas rīkota, lai celtu RSU, kā arī RSU jauktā kora „Rīga” un RSU tautas deju ansambļa „Ačkups” prestižu.
	5. Pieteikšanās Kultūrizglītības stipendijai nozīmē, ka studējošais civiltiesiski piekrīt šim nolikumam, kā arī nolikumā ietvertās saistības atzīst par sev saistošām un apņemas tās izpildīt.
	6. Lēmumā par stipendijas piešķiršanu Komisija var ietvert papildu nosacījumus, kas saņēmējam jāievēro saistībā ar Kultūrizglītības stipendijas saņemšanu. Ja saņēmējs šiem papildu nosacījumiem nepiekrīt, tad viņam par to nekavējoties ir jāinformē Komisija un šīs stipendijas izmaksa tiek pārtraukta.
3. **RSU KULTŪRIZGLĪTĪBAS UN SPORTA STIPENDIJAS KOMISIJA**

**(KOMISIJA)**

* 1. Komisija, izvērtējot Kultūrizglītības stipendijas pretendentu sekmību un māksliniecisko kvalitāti, un atbilstību šajā nolikumā minētajām prasībām, lemj par šīs stipendijas piešķiršanu. Visus Komisijas locekļus ieceļ vai atceļ ar RSU Darba samaksas komisijas lēmumu.
	2. Komisija, izvērtējot pieejamos finanšu līdzekļus Kultūrizglītības stipendijai, pretendentu loku un citus aspektus, ir tiesīga noteikt arī atšķirīgu regulējumu no šī nolikuma 5.1. un 5.2. punktos noteiktā.
	3. Komisija ir tiesīga pārtraukt vai koriģēt Kultūrizglītības stipendijas izmaksu, ja tam ir pamatots iemesls (piemēram, stipendiāta neatbilstība piešķiršanas kritērijiem),
	4. Komisijas darbā var pieaicināt arī šī nolikuma 1.1.punktā norādītā kora un ansambļa vadītājus.
	5. Komisijas locekļi, respektējot šī nolikuma 8.4. punktā noteikto vadītāju kompetenci, var nolemt, ka gadījumā, ja vairāki šīs stipendijas pretendenti ir saņēmuši līdzīgus vērtējumus, bet pieejamie finanšu līdzekļi ir nepietiekoši, lai stipendiju izmaksātu visiem, izvēli par labu kādam konkrētam stipendijas saņēmējam atkarībā no mākslinieciskā snieguma izdara Komisija, pēc norādīto vadītāju rekomendācijas (atbilstoši pretendentu dalībai norādītajā korī vai ansamblī).
1. **CITI NOTEIKUMI**
	1. Šis nolikums satur Pielikumu Nr.1 *„Kultūrizglītības stipendijas pieteikšanās iesniegums”.*

Sagatavoja:

RSU Komunikāciju departamenta direktore Vineta Savicka